Source: http://e-juridic.manager.ro/articole/ccr-a-admis-o-sesizare-a-pnl-privind-numirile-la-cncd-24809.html
Timestamp: 2018-09-21 16:42:53+00:00

Document:
Curtea Constitutionala a Romaniei a admis joi sesizarea Partidului National Liberal in privinta Hotararii Parlamentului nr. 21/2018 referitoare la numirea de catre Legislativ a unui membru al Consiliului National pentru Combaterea Discriminarii (CNCD).
Potrivit unui comunicat al CCR transmis Agerpres, joi, Plenul Curtii Constitutionale s-a pronuntat asupra sesizarii de neconstitutionalitate a Hotararii Parlamentului Romaniei 21/2018 privind numirea unui membru al Colegiului director al CNCD, sesizare formulata de grupul parlamentar al Partidului National Liberal din Camera Deputatilor.
In urma deliberarilor, CCR, cu unanimitate de voturi, a admis sesizarea de neconstitutionalitate si a constatat ca Hotararea Parlamentului 21/2018 este neconstitutionala.
"Pentru a pronunta aceasta solutie, Curtea a retinut ca, potrivit articolului 23 alineatul (4) din Ordonanta Guvernului 137/2000 privind prevenirea si sanctionarea tuturor formelor de discriminare, la numirea membrilor Colegiului director al Consiliului National pentru Combaterea Discriminarii se va urmari ca minimum doua treimi dintre acestia sa fie licentiati in stiinte juridice. Prin urmare, avand in vedere articolul 23 alineatul (2) din aceeasi ordonanta, potrivit caruia Colegiul director se compune din 9 membri, numarul maxim al membrilor Colegiul director care nu sunt licentiati in stiinte juridice este de 3. Avand in vedere ca, la data adoptarii Hotararii Parlamentului 21/2018, in functie erau 8 membri ai Consiliului director, dintre care 5 erau licentiati in stiinte juridice, iar 3 nu detineau o asemenea licenta, Curtea a constatat ca numirea, prin hotararea antereferita, a unui membru al Colegiului director al Consiliului National pentru Combaterea Discriminarii care nu era licentiat in stiinte juridice incalca articolului 1 alineatul (3) si (5) din Constitutie, prin raportare la articolul 23 alineatul(4) din Ordonanta Guvernului 137/2000", se precizeaza in comunicat.
Tot joi, Curtea Constitutionala a respins sesizarea PNL privind hotararea Parlamentului 48/2017, referitoare tot la numirea unui membru al CNCD.
Deciziile sunt definitive si general obligatorii si se comunica celor doua Camere ale Parlamentului.
PNL a sesizat CCR in privinta hotararilor Parlamentului 48/2017 si 21/2018 referitoare la numirea unor membri ai CNCD, fiind invocata incalcarea procedurii si a normelor referitoare la criteriile profesionale pe care trebuie sa le indeplineasca reprezentantii Consiliului.
Liberalii sustineau ca la numirea Veronicai Tatiana Sandu in functia de consilier la CNCD prin Hotararea Parlamentului Romaniei 48/2017 nu a fost respectat articolul 23 alineatul (3) litera d) din Ordonanta Guvernului nr. 137/2000 privind prevenirea si sanctionarea tuturor formelor de discriminare, cu consecinta incalcarii articolului 1 alineatul (3) si (5) din Constitutie.
Sesizarea facea referire la cazul lui Victor Ciorbea, in care CCR a constatat ca nu indeplineste conditiile pentru a fi numit in Consiliul Autoritatii de Supraveghere Financiara.
"Similar cu speta citata, in cazul supus atentiei onoratei Curti prin prezenta sesizare de neconstitutionalitate, constatam, din analiza documentelor depuse de candidatul Sandu Veronica Tatiana la data inregistrarii dosarului de candidatura, ca nu rezulta existenta vreunei activitati desfasurate in domeniul apararii drepturilor omului si combaterii discriminarii, activitatea candidatului fiind in exclusivitate desfasurata in domeniul economic, aceasta fiind irelevanta pentru indeplinirea conditiei prevazute in Ordonanta Guvernului 137/2000 privind prevenirea si sanctionarea tuturor formelor de discriminare", se mentiona in sesizare.
Potrivit PNL, Parlamentul are si obligatia legala, consacrata de articolul 23 alineatul (4), de a verifica indeplinirea unei conditii suplimentare de catre membrii Consiliului - aceea ca "minimum doua treimi dintre acestia sa fie licentiati in stiinte juridice".
PNL mai sustinea si ca nu a fost indeplinita procedura de audiere a candidatilor.
De asemenea, liberalii au sesizat Curtea Constitutionala si in privinta Hotararii Parlamentului 21/2018, invocand motive similare referitoare la audierea candidatilor si neindeplinirea conditiei ca doua treimi dintre membrii CNCD sa aiba studii juridice.
Votati articolul "CCR a admis o sesizare a PNL privind numirile la CNCD":

References: CCR 
 articolul 23
 articolul 23
 CCR 
 articolul 23
 CCR 
 articolul 23